Muid võistluspaiku: ujumisstaadion Stadio del Nuoto (20 000 pealtvaatajakohta), Palazetto dello Sport (5000), kus peeti tõstmisvõistlused ja uhke 16 000 pealtvaatajat mahutav 32,5 km kõrgune spordihall Palazzo dello Sport (poks, korvpall). Veepall toimus Piscine dello Rose ujulas ja jalgratta trekisõit Velodromo Olimpicol. Eksootilised võistluspaigad olid muinasrooma Basilica di Messenzio (306 e.Kr.) varemed, kus peeti maadlusvõistlused ja Terme de Caracalla (217 e.Kr.) varemed, kus toimus võimlemine. Vehklemisvõistlused viidi läbi Palazzo del Congressi hoones, laskmine Umberto I ja Cesano tiirudes. Ratsutamisvõistlusi peeti kolmes paigas: Piazza di Sienas, Pratoni del Vivaros ja Stadio Olimpicol. Väljaspool Roomat peeti sõudmis- ja aerutamisvõistlused (Albano järv, 26 km Roomast) ning purjetamine (Napoli lahel). Jalgpallivõistlusi peeti seitsme linna - Firenze, Grosseto, L'Aquila, Livorno, Pescara, Napoli ja Rooma - staadionidel.